Roland Garros
French Open, poznat i kao Roland Garros ili Otvoreno prvenstvo Francuske (u tenisu) (francuski: Internationaux de France de Roland-Garros) jest teniski turnir u Parizu, koji spada u seriju Grand Slam turnira. Tradicionalno se održava u drugoj polovini maja i početkom juna. Drugi je Grand Slam u sezoni (poslije Australian Opena, a prije Wimbledona). (Izuzetak su bile 1946. i 1947, kad je održan nakon Wimbledona zbog posljedica Drugog svjetskog rata, i 2020, kad je premješten na kraj septembra i početak oktobra, tj. nakon US Opena, zbog pandemije COVID-a 19.)